2012.10.16. Az Európai Unió Hivatalos Lapja L 283/1 II (Nem jogalkotási aktusok) RENDELETEK A BIZOTTSÁG 936/2012/EU RENDELETE (2012. október 4.) az európai fizetési meghagyásos eljárás létrehozásáról szóló 1896/2006/EK európai parlamenti és tanácsi rendelet mellékleteinek módosításáról AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel az európai fizetési meghagyásos eljárás létrehozásáról szóló, 2006. december 12-i 1896/2006/EK európai parlamenti és tanácsi rendeletre (!) és különösen annak 30. cikkére, mivel: (1) — Az 1896/2006/EK rendelet hatályba lépése óta világossá vált, hogy a rendelet valamennyi mellékletét módosítani kell azok frissítése és a rendelet gyakorlati alkalmazá- sának javítása, valamint a Polgári Ügyek Európai Igazság- ügyi Atlaszában az eljárás elektronikus használatának megkönnyítése érdekében. A rendelet mellékleteiben foglalt formanyomtatványokat módosítani kell Bulgária és Románia beillesztése és a pénznemek aktualizálása, valamint a jogosultak, kötelezettek és bíróságok számára a kitöltés megkönnyítése érdekében. (2) — Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló jegyzőkönyv 1. és 2. cikkével össz- hangban Dánia nem vesz részt e rendelet elfogadásában, az nem kötelező és nem alkalmazandó. (3) — Az 1896/2006/EK rendeletet ezért ennek megfelelően módosítani kell, ELFOGADTA EZT A RENDELETET: 1. cikk Az 1896/2006/EK rendelet mellékleteinek helyébe e rendelet mellékletének szövege lép. 2. cikk Ez a rendelet az Európai Unió Hivatalos Lapjában való kihirdetését követő hetedik napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban, a Szerződéseknek megfelelően. Kelt Brüsszelben, 2012. október 4-én. ( HL L 399., 2006.12.30., 1. o. a Bizottság részéről az elnök José Manuel BARROSO